Зонай спакою і гармоніі для мастака Андрэя Анро і журналіста Святланы Станкевіч стала вёска Вайнідзеняты на Смаргоншчыне (Гродзенская вобласць). Сяліба немалая і густанаселеная. Нават тыя дамы, што страцілі гаспадароў, хутка знаходзяць новых – набыць жыллё ў Вайнідзенятах лічыцца шанцаваннем: усяго некалькі кіламетраў да райцэнтра, добрае транспартнае забеспячэнне. Але галоўным бонусам мясцовыя жыхары лічаць прыродную ўнікальнасць: з аднаго боку вёскі струменіцца Вілія, на другім ракiнуліся багатыя лясы.